**Národná rada Slovenskej republiky**

**IX. volebné obdobie**

*Návrh*

# ZÁKON

z ... 2024,

**ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách)**

Národná rada Slovenskej republiky sa uzniesla na tomto zákone:

**Čl. I**

Zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) sa mení a dopĺňa takto:

1. § 8 vrátane nadpisu znie:

**„§ 8**

**Právo na opravu**

1. Ak bolo v periodickej publikácii alebo v agentúrnom servise uverejnené nepravdivé alebo neúplné skutkové tvrdenie, ktoré zasahuje do cti, dôstojnosti alebo súkromia fyzickej osoby alebo do dobrej povesti právnickej osoby, na základe ktorého možno osobu presne určiť, má táto osoba právo žiadať o uverejnenie opravy. Vydavateľ periodickej publikácie, prevádzkovateľ spravodajského webového portálu a tlačová agentúra sú povinní opravu uverejniť bezodplatne.
2. Žiadosť o uverejnenie opravy sa musí doručiť vydavateľovi periodickej publikácie, prevádzkovateľovi spravodajského webového portálu alebo tlačovej agentúre v listinnej podobe na adresu ich sídla, elektronickej podobe alebo na adresu ich elektronickej pošty do ôsmich dní od uverejnenia predmetného skutkového tvrdenia, inak právo na opravu zaniká. Práva vyplývajúce z osobitných predpisov18) tým nie sú dotknuté.
3. Prevádzkovateľ spravodajského webového portálu je na účel uplatnenia práva na opravu povinný zriadiť samostatnú adresu elektronickej pošty a uvádzať ju na titulnej strane spravodajského webového portálu s informáciou, že na tejto adrese elektronickej pošty možno uplatniť právo na opravu.
4. Žiadosť o uverejnenie opravy musí byť písomná a musí obsahovať
5. návrh znenia opravy,
6. identifikáciu vydania alebo agentúrneho servisu, v ktorom bolo skutkové tvrdenie uverejnené,
7. popis skutkového tvrdenia s uvedením, v čom je skutkové tvrdenie nepravdivé alebo neúplné a v čom zasahuje do cti, dôstojnosti alebo súkromia fyzickej osoby alebo dobrej povesti právnickej osoby,
8. uvedenie pravdivého alebo úplného skutkového tvrdenia.
9. Oprava sa zverejní bezodkladne, najneskôr do troch dní odo dňa doručenia žiadosti o uverejnenie opravy alebo v inej primeranej lehote, ktorá zodpovedá periodicite vydávania periodickej publikácie, a ktorá nesmie byť dlhšia ako 60 dní odo dňa doručenia žiadosti o opravu.
10. Vydavateľ periodickej publikácie, prevádzkovateľ spravodajského webového portálu a tlačová agentúra sú povinní opravu uverejniť tak, ako bola navrhnutá alebo dohodnutá so žiadateľom o uverejnenie opravy, v rovnakej periodickej publikácii alebo rovnakom agentúrnom servise, na rovnocennom mieste a rovnakým písmom, akým bolo uverejnené nepravdivé alebo neúplné skutkové tvrdenie a s označením „oprava“ a bez súvisiaceho textu obsahujúceho hodnotiaci úsudok vydavateľa periodickej publikácie, prevádzkovateľa spravodajského webového portálu alebo tlačovej agentúry.
11. Vydavateľ periodickej publikácie, prevádzkovateľ spravodajského webového portálu a tlačová agentúra nie sú povinní uverejniť opravu, ak
12. žiadosť o uverejnenie opravy nemá náležitosti podľa odseku 4,
13. žiadateľovi o uverejnenie opravy preukážu pravdivosť alebo úplnosť skutkového tvrdenia, o ktorého opravu sa žiada,
14. predtým, ako im bola doručená žiadosť o uverejnenie opravy, uverejnili opravu z vlastného podnetu alebo na žiadosť niektorej z osôb uvedených v § 10 ods. 8 a dodržali pritom podmienky ustanovené týmto zákonom na uverejnenie opravy,
15. by bol uverejnením opravy spáchaný trestný čin, priestupok, iný správny delikt alebo by jej uverejnenie bolo v rozpore s dobrými mravmi,
16. by uverejnenie opravy predstavovalo neoprávnený zásah do práv alebo právom chránených záujmov tretej osoby.“.
17. V § 9 ods. 7 písm. c) sa slová „§ 10 ods. 4“ nahrádzajú slovami „§ 10 ods. 8“.
18. § 10 vrátane nadpisu znie:

**„§ 10**

**Spoločné ustanovenia k právu na opravu a právu na dodatočné oznámenie**

1. Právo na opravu a právo na dodatočné oznámenie sa nevzťahujú na skutkové tvrdenie, ak vydavateľ periodickej publikácie, prevádzkovateľ spravodajského webového portálu alebo tlačová agentúra nezodpovedá za obsah alebo pravdivosť informácie. Zmenou vydavateľa periodickej publikácie, prevádzkovateľa spravodajského webového portálu alebo tlačovej agentúry povinnosť uverejniť opravu alebo dodatočné oznámenie nezaniká.
2. Ak vydavateľ periodickej publikácie, prevádzkovateľ spravodajského webového portálu alebo tlačová agentúra neuverejnia opravu alebo dodatočné oznámenie vôbec alebo ak nedodržia niektorú z podmienok na jeho uverejnenie, rozhodne o povinnosti uverejniť opravu alebo dodatočné oznámenie na návrh osoby, ktorá o ich uverejnenie vydavateľa periodickej publikácie, prevádzkovateľa spravodajského webového portálu alebo tlačovú agentúru požiadala, súd.
3. Žaloba sa musí podať na súd do 90 dní od uverejnenia skutkového tvrdenia, ktorého sa žiadosť o uverejnenie opravy týkala alebo od právoplatnosti rozhodnutia, ktorého sa týkala žiadosť o uverejnenie dodatočného oznámenia, inak právo domáhať sa na súde uverejnenia opravy alebo dodatočného oznámenia zaniká.
4. Dôvody neuverejnenia opravy alebo dodatočného oznámenia podľa tohto zákona alebo dodržanie podmienok na uverejnenie opravy alebo dodatočného oznámenia musí v súdnom konaní preukázať vydavateľ periodickej publikácie, prevádzkovateľ spravodajského webového portálu alebo tlačová agentúra.
5. Súd rozhodne o žalobe podľa odseku 3 v rovnakej lehote ako o návrhu na nariadenie neodkladného opatrenia podľa § 328 ods. 2 prvej vety Civilného sporového poriadku.
6. Ak vydavateľ periodickej publikácie, prevádzkovateľ spravodajského webového portálu alebo tlačová agentúra neuverejnia opravu alebo dodatočné oznámenie vôbec, alebo ak nedodržia niektorú z podmienok na ich uverejnenie, môže súd na návrh osoby, ktorá o ich uverejnenie vydavateľa periodickej publikácie, prevádzkovateľa spravodajského webového portálu alebo tlačovú agentúru požiadala, priznať tejto osobe primeranú peňažnú náhradu od 1 000 eur do 15 000 eur. Nárok na primeranú peňažnú náhradu možno uplatniť spolu so žalobou podľa odseku 3.
7. Na doručovanie žiadostí podľa § 8 a 9 sa primerane vzťahuje ustanovenie § 111 ods. 3 Civilného sporového poriadku, ak druhá veta neustanovuje inak. Žiadosť o uverejnenie opravy odoslaná prostredníctvom elektronickej pošty sa považuje za doručenú dňom nasledujúcim po dni odoslania žiadosti o uverejnenie opravy.
8. Uplatnenia práva na opravu alebo práva na dodatočné oznámenie sa po smrti fyzickej osoby, ktorej sa právo na opravu alebo právo na dodatočné oznámenie týka, môže domáhať jej manžel a deti, a ak ich niet, jej rodičia.“.
9. Za § 13 sa vkladá § 13a, ktorý vrátane nadpisu znie:

**„§ 13a**

**Osobitné povinnosti prevádzkovateľa spravodajského webového portálu**

1. Ak prevádzkovateľ spravodajského webového portálu umožní na spravodajskom webovom portáli zverejňovanie komentárov ku komunikátom novinárskej povahy, je povinný vopred získať a overiť identifikačné údaje fyzickej osoby, ktorej umožní zverejňovanie komentárov, na účel preukázania totožnosti tejto fyzickej osoby vo verejnom záujme.
2. Identifikačnými údajmi podľa odseku 1 sú najmä
3. meno a priezvisko fyzickej osoby,
4. rodné číslo, ak je pridelené, alebo dátum narodenia, ak nie je pridelené rodné číslo,
5. adresa trvalého pobytu alebo adresa prechodného pobytu,
6. štátna príslušnosť,
7. telefónne číslo.
8. Prevádzkovateľ spravodajského webového portálu je povinný uchovávať identifikačné údaje fyzickej osoby získané podľa odseku 1 na účel preukázania totožnosti tejto fyzickej osoby vo verejnom záujme.“.

**Čl. II**

Tento zákon nadobúda účinnosť dňom vyhlásenia.